早一、兩個星期，Winnie話想整擔擔麵，但係又唔想為咗用得嗰少少就走去買成支鎮江醋，噉我就同佢講，叫佢幫我買咗之後自己倒起1／3嚟用囉，噉就真係一家便宜兩家著喇！皆因喺佢屋企附近間糧油雜貨批發店買嘢真係平好多，所以我每次買嘢之前都必定會叫佢去格價先，一支鎮江醋可以買平過超市幾蚊，雖然只係幾蚊雞，但計返個percentage就差距好大喇，差唔多平25%，因為佢係一間批發之餘，又唔使好似超市咁要俾上架費嘛！